Xatirchida hudud xavfsizligini ta’minlash maqsadida maxsus-taktik o‘quv mashqlari o‘tkazildi (foto)

O‘zbekiston ichki ishlar vazirining ko‘rsatmasiga asosan 13—15-dekabr kunlari Navoiy viloyati IIB boshlig‘ining birinchi o‘rinbosari rahbarligida “Boshqaruv organlari, harbiy qismlar va muassasalarining yuqori jangovar shaylik darajasiga keltirish, hamkorlikdagi kuchga ega tuzilmalarning bo‘linmalari bilan hamkorlikda Xatirchi tumani xavfsizligini ta’minlash” mavzusida maxsus-taktik o‘quv mashqlari o‘tkazildi. Bu haqda Navoiy viloyat IIB Axborot xizmati xabar berdi.

Maxsus-taktik o‘quv mashqi 3 bosqichda o‘tkazilib, birinchi bosqichda o‘quv mashq qatnashchilarining yuqori jangovar shaylik darajasiga keltirish, Xatirchi tuman hududida yuzaga kelgan favqulodda vaziyatlarni o‘z vaqtida bartaraf etish tartibi tekshirildi.

O‘quv mashqi davrida tuman hududiga kirishga uringan jinoyatchilarni to‘sish va ularni qo‘lga olish, tuman hududini to‘siq postlari yordamida qurshab olish, ommaviy tartibsizliklarni bartaraf etish, aholi yashash xonadonlarning birida is gazining tarqalishi va yong‘in chiqishi oqibatida jabrlanganlarni qutqarish, qo‘riqlanadigan obyektlarda favqulodda vaziyatlar sodir bo‘lganda mudofaa rejasini harakatga keltirish, aholi yashash punkti hududida yashiringan qurollangan jinoyatchilarni izlab topish va ularni qo‘lga olish bo‘yicha maxsus-taktik o‘quv mashqlari o‘tkazildi.



O‘quv mashqi davrida Xatirchi tuman xavfsizligini ta’minlash bo‘yicha maxsus-taktik o‘quv mashqlari hamkorlikdagi kuchga ega tuzilmalar zimmasiga yuklatilgan vazifalarning barchasi bajarildi.